text: имантау сарыарқадағы имантау тауының көл. солтүстік қазақстан облысы айыртау ауданында қарай созылып жатыр. аумағы 49 км2, ұзындығы 13,1 км, енді жері 4,8 км. орташа тереңдігі 5,7 м, ең терең жері 10 м-дей. су жиналатын алабы 483 мың км2. суы минералдану мөлшері 780–840 мг/л. имантаудың оңтүстік жағалауында қарағай, қайың аралас орман өседі. оңтүстік-батыс жағасы биік, тік жарлы. басқа жағалары жайпақ. көлдің солтүстік-батыс бөлігін көлге сұғына енген мүйіс оқшаулайды. орта бөлігінде тасты арал бар. түбі тастақ, солтүстігінде сазды-құмды, қалған бөлігінде лай батпақты. көл жағалауында қоға аралас қамыс қопасы өседі. көлге бірнеше жылға келіп құяды. иманбұрлық өзені ағып шығады. мал суаруға, т.б. шаруашылықтарға пайдаланылады, көлден балық ауланады (торта, аққайран, алабұға, шортан, күміс түсті және сарғыш мөңке).